**Hotelijersko – turistička i ugostiteljska škola Zadar**

Antuna Gustava Matoša 40, 23000 Zadar

OIB: 91757782000 // RKP: 19773

Tel: 023/ 335 – 295

E – mail: htus.zadar@skole.hr

**OBRAZLOŽENJE UZ GODIŠNJI IZVJEŠTAJ O IZVRŠENJU FINANCIJSKOG PLANA ZA 2022. GODINU**

**OSNOVNI PODACI O ŠKOLI:**

Hotelijersko – turistička i ugostiteljska škola Zadar je javna ustanova koja pruža srednjoškolsko obrazovanje učenika od 1. do 4. razreda. Osnivač je Zadarska županija (Rješenje Ministarstva prosvjete i športa, Klasa: 602-03/92-01-769, Urbroj: 532-02-6/3-93-01, od 08. veljača 1993. godine). Škola djeluje u zgradi izgrađenoj 1972. godine, smještenoj izvan grada, pa većina učenika putuje javnim gradskim ili međugradskim prijevozom. Prostor se dijeli s Ekonomskom – birotehničkom i trgovačkom školom Zadar.

Nastava se organizira u dvije smjene kroz petodnevni radni tjedan, a izvodi se prema nastavnom planu i programu koje je donijelo Ministarstvo znanosti i obrazovanja, prema Godišnjem planu i programu te Školskom kurikulumu.

Škola obrazuje učenike za zanimanja: kuhar, konobar, slastičar, turističko-hotelijerski komercijalist, hotelijersko-turistički tehničar, pomoćni kuhar i slastičar (učenici s teškoćama u razvoju), pomoćni konobar (učenici s teškoćama u razvoju).

Upravljanje: Školom upravlja školski odbor (7 članova koji se imenuju na razdoblje od četiri godine). Ravnatelj je poslovodni i stručni voditelj škole.

Stručna tijela Škole su Nastavničko vijeće i Razredno vijeće.

**IMOVINA ŠKOLE**

Imovinu Škole čine nekretnine, pokretnine, potraživanja i novac.

**GODIŠNJI IZVJEŠTAJ O IZVRŠENJU FINANCIJSKOG PLANA**

Na temelju Zakona o proračunu (NN br. 87/08, 136/12 i 15/15, 144/21) i Pravilnika o polugodišnjem i godišnjem izvještaju o izvršenju proračuna (NN br. 24/13, 102/17, 1/20 i147/20) Hotelijersko – turistička i ugostiteljska škola Zadar podnosi školskom odboru izvještaj o izvršenju financijskog plana za razdoblje od 1. siječnja do 31. prosinca 2022. godine. Obveza izrade izvještaja o izvršenju za svakog proračunskog korisnika proizlazi iz činjenice da je financijski plan (koji je dio proračuna) donesen na razini svakog korisnika i usvojen od strane njegovog upravljačkog tijela, a izvještaj o izvršenju pokazuje ostvarenje tog plana.

Izvještaj o izvršenju financijskog plana prati jesu li se i kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar godišnjeg razdoblja. U prilogu je Izvještaj o godišnjem izvršenju financijskog plana za 2022. godinu gdje se nalaze sljedeći tabelarni pregledi: Opći dio godišnjeg izvještaja o izvršenju financijskog plana sadrži Sažetak računa prihoda i rashoda te račun financiranja koji sadrži prikaz ukupno ostvarenih prihoda i primitaka te izvršenih rashoda i izdataka te Posebni dio koji sadrži Račun prihoda i rashoda po ekonomskoj klasifikaciji i izvorima financiranja raspoređenih u programe koji se sastoje od aktivnosti i projekata. Uspoređivani su svi elementi izvršenja 2021. u odnosu na godišnje izvršenje 2022. te plan 2022. u odnosu na godišnje izvršenje 2022.

**IZVORI FINANCIRANJA**

Škola se financira sredstvima Ministarstva znanosti, obrazovanja i športa (plaće i doprinosi na plaće, materijalna prava radnika iz Kolektivnog ugovora, naknada za nezapošljavanje osoba s invaliditetom), decentraliziranim sredstvima Zadarske županije (materijalni izdaci), kao i vlastitim sredstvima te sredstvima dobivenima putem EU projekata.

**PROGRAMI**

Prioritet Škole je podizanje kvalitete nastave na što višu razinu i to kontinuiranim kvalitetnim usavršavanjem nastavnika, sudjelovanjem na seminarima i stručnim skupovima te podizanjem materijalnih i drugih uvjeta u Školi, a sve u skladu s Planom i programom te mogućnostima Škole.

Škola također planira i dalje sudjelovati i doprinositi daljnjem razvoju putem EU projekata te zaposlenicima i učenicima poboljšati uvjete rada i školovanja.

Kod učenika se trudi razviti samoinicijativnost, marljivost, odgovornost, ali i njihovu poduzetnost kroz uključivanje u razne slobodne aktivnosti, sudjelovanje u manifestacijama, natjecanja, vježbeničke prakse, kao i druge školske projekte te ih osposobiti za rad ili nastavak školovanja prema zahtjevima tržišnog gospodarstva.

**Razdjel: 030 Upravni odjel za obrazovanje, kulturu i šport**

**Glava: 030 – 05 Srednjoškolsko obrazovanje**

**DECENTRALIZIRANA SREDSTVA ZADARSKE ŽUPANIJE**

**Djelatnost srednjih škola**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan 2022 | Tekući plan 2022 | Izvršenje plana 2022 | Indeks izvršenja plana 2022 |
| 2204 | A2204 – 01 | 1.178.288,31 | 1.112.155,70 | 1.112.106,24 | 100 |

**Opremanje poslovnih prostora**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan 2022 | Tekući plan 2022 | Izvršenje plana 2022 | Indeks izvršenja plana 2022 |
| 2204 | K2204 - 02 |  | 157.368,53 | 157.368,53 | 100 |

**Hitne intervencije u srednjim školama**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan 2022 | Tekući plan 2022 | Izvršenje plana 2022 | Indeks izvršenja plana 2022 |
| 2204 | T2204 – 04 |  | 4.378,00 | 4.378,00 | 100 |

Program i sredstva namijenjena su financiranju materijalnih rashoda Škole, a koji se sastoje od troška prijevoza zaposlenika s posla i na posao, službena putovanja i usavršavanje zaposlenika, za podmirivanje troška uredskog materijala, te materijala za čišćenje i higijenu, komunalne usluge, grijanje, usluge održavanja računala, usluge i materijal za redovno investicijskog održavanje zgrade i prostorija, osiguranje, članarine i ostali rashodi i izdaci povezani s redovnim radom Škole.

Također pomoću ovih programa, ostvaruju se i dugoročni ciljevi kao što su poboljšavanje uvjeta rada u školskom prostoru, nabavljanje opreme za učionice, praktikume te kabinete, organiziranje učeničkih izleta, ekskurzija, natjecanja te ostalih izvannastavnih športskih i kulturnih manifestacija.

**ADMINISTRACIJA I UPRAVALJANJE**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan 2022 | Tekući plan 2022 | Izvršenje plana 2022 | Indeks izvršenja plana 2022 |
| 2204 | A2204 – 07 | 9.321.000,00 | 9.321.000,00 | 10.471.935,60 | 112,35 |

Pod programom Administracija i upravljanje nalaze se sredstva za podmirenje rashode plaća zaposlenika Škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. Povećanje indeksa ostvarenja plana rezultat je povećanja neoporezivih naknada navedenih u Pravilniku o izmjenama i dopuni Pravilnika o porezu na dohodak (NN 112/2022) koji je donesen 28. 9. 2022. te povećanje osnovice plaća u prosvjeti.

**PODIZANJE KVALITETE I STANDARDA U ŠKOLSTVU**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan 2022 | Tekući plan 2022 | Izvršenje plana 2022 | Indeks izvršenja plana 2022 |
| 2205 | A2205 – 01A2205 – 12A2205 – 13A2205 – 22 | 69.500,00 | 83.546,00 | 651.932,62 | 780,33 |

Pod program Podizanje kvalitete i standarda u školstvu spadaju sredstva za podmirenje rashoda javnih potreba (e-tehničar, knjige za čitateljski klub…), sitan inventar, uredski namještaj i računalna oprema, troškovi sudskih sporova zbog neisplaćenog dijela osnovice za izračun plaće u iznosu od 6%, refundacija troškova testiranja djelatnika na Covid-19, knjige za deficitarna zanimanja.

Planirane su tekuće pomoći iz Državnog proračuna, odnosno pomoći iz Ministarstva znanosti i obrazovanja, na temelju uplata iz prethodnih godina, a za primjerice besplatne udžbenike učenicima slabijeg socio-ekonomskog statusa, naknadu za prijevoz učenicima s posebnim potreba, novčana sredstva za opremanje knjižnica (lektire, stručna i nastavna literatura) i drugo.

Indeks se uvelike povećao zbog manje planiranih isplata po sudskim presudama, zbog donacije kojom je škola opremila školski praktikum te zbog povećanja troška prijevoza učenika s posebnim potrebama jer se povećao broj učenika koji koriste navedenu uslugu te se povećao i trošak prijevoza (cijena goriva).

**PROJEKT POMOĆNICI U NASTAVI**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan 2022 | Tekući plan 2022 | Izvršenje plana 2022 | Indeks izvršenja plana 2022 |
| 4301 | T4301-67 |  | 96.891,41 | 96.891,41 | 100 |

**INKLUZIJA – KORAK BLIŽE DRUŠTVU BEZ PREPREKA**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan 2022 | Tekući plan 2022 | Izvršenje plana 2022 | Indeks izvršenja plana 2022 |
| 4306 | T4306-03 |  | 63.000,00 | 52.495,94 | 83,33 |

Projekt Pomoćnici u nastavi cilj je pružanje potpore uključivanju učenika s teškoćama u razvoju u njima primjerene programe odgoja i obrazovanja u osnovnoškolskim i srednjoškolskim odgojno – obrazovnim ustanovama u cilju ostvarivanja njihove uspješnije socijalizacije te podizanja razine njihovih obrazovnih postignuća i emocionalnog funkcioniranja.

Izvornog plana nema jer je za planiranje ovog programa zadužena vanjska Agencija.

**PROJEKT ERASMUS+ LUNA** Šifra projekta: 2020-1-HR01-KA01-KA101-077274

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan 2022 | Tekući plan 2022 | Izvršenje plana 2022 | Indeks izvršenja plana 2022 |
| 4302 | T4302-90 | 43.000,00 | 63.000,00 | 52.495,94 | 83,33 |

Hotelijersko – turistička i ugostiteljska škola je 2020. godine dobila potvrdu od Agencije za mobilnost i programe EU za provedbu Erasmus + projekta LUNA te je isplaćen dio odobrenih sredstava u iznosu od 93.486,46 kn. Projekt se provodio tokom 2021. godine i 2022. godine te je uspješno završen u 2022. godini. Prema odobrenom završnom izvješću Škola je zaprimila i završnu isplatu od 23.275,03 kn kojim se pokrio dio ostalih troškova, a dio se prenio u 2023. godinu kao pomoć u organizaciji i provođenju tekućeg Erasmus + projekta 'Različiti zajedno'.

**PROJEKT ERASMUS+ RAZLIČITI ZAJEDNO** Šifra projekta: 2022-1-HR01-KA122-SCH-000075154

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan 2022 | Tekući plan 2022 | Izvršenje plana 2022 | Indeks izvršenja plana 2022 |
| 4302 | T4302-90 |  |  | 52.495,94 |  |

U kolovozu 2022. godine je potpisan ugovor o dodjeli bespovratnih sredstava za Erasmus + KA1 projekt 'Različiti zajedno' koji će se provoditi u Hotelijersko- turističkoj i ugostiteljskoj školi Zadar tokom 2022., 2023. i 2024. godine. Uplaćeno je 80% odobrenih sredstava za provedbu projekta i to u iznosu od 165.290,12 kn. Planirane pozicije za 2023. godinu se odnose na troškove službenih putovanja (68.790,14 kn// 9.130,02 eur) te troškove kotizacija za stručna usavršavanja (40.000,00 kn// 5.308,92 eur). Svrha projekta je organizirati timove za inkluzivno učenje, ojačati nastavničke kompetencije u metodologiji rada s učenicima s poteškoćama (u posebnim razrednim odjeljenjima i u redovnoj nastavi), educirati sve učenike o toleranciji, empatiji, asertivnoj komunikaciji i prihvaćanju različitosti i jedinstvenosti pojedinca. Aktivnosti se odnose na nastavničke mobilnosti i diseminaciju evaluacija. Pokazatelji uspješnosti se odnose na nastavnike koji će biti uključeni u mobilnosti (13 nastavnika) te broj nastavnika koji će biti obuhvaćeni edukacijama putem kolegijalne podrške te učenici koji će također biti uključeni u projekt putem radionica.

Iako se prvotno planiralo krenuti s projektom početkom 2023. godine prva mobilnost odvila se krajem 2022. godine putovanjem u Dublin, Irsku te se zbog toga ovaj projekt nije nalazio u izvornom planu.

**RAČUN PRIHODA I RASHODA**

|  |  |  |
| --- | --- | --- |
| **PRIHODI I RASHODI** | **Tekući financijski plan 2022.** | **Ostvarenje/ izvršenje 2022.** |
| 6 Prihodi poslovanja | 10.822.662,94 | 12.788.469,79 |
| 7 Prihodi od prodaje nefinancijske imovine | 0,00 | 0,00 |
| 9 Preneseni višak prethodnih godina | 83.080,00 | 103.547,03 |
| **PRIHODI UKUPNO** | **10.905.742,94** | **12.892.016,82** |
| 3 Rashodi poslovanja | 10.728.996,41 | 12.402.721,30 |
| 4 Rashodi za nabavu nefinancijske imovine | 176.746,53 | 263.758,38 |
| **RASHODI UKUPNO** | **10.905.742,94** | **12.666.479,68** |
| **Razlika – višak/ manjak** | **0,00** | **225.537,14** |

Indeks ukupnog izvršenja plana prihoda je 118,21, a plana rashoda 116,15.

**ODLUKA O RASPOREDU REZULTATA POSLOVANJA**

**ZA 2022. GODINU**

Ukupni rashodi Škole za 2022. godinu iznose 12.666.479,68 kn od čega rashodi za nabavu nefinancijske imovine iznose 263.758,38 kn i odnose se na nabavu školskih udžbenika i lektira te ostalu opremu (računalna oprema, uredski namještaj i sl.).

Nakon prebijanja viškova i manjkova po istovrsnim kategorijama i izvorima financiranja te provođenja obvezne korekcije rezultata prema čl. 82. Pravilnika o proračunskom računovodstvu dolazimo do rezultata za 2022. godinu. Na dan 31.12.2022. na računu 92211 iskazan je višak prihoda poslovanja u iznosu od 524.480,64 kn te na računu 92222 manjak prihoda od nefinancijske imovine u iznosu od 298.943,29 kn.

Temeljem članka 82. stavka 2. Pravilnika o proračunskom računovodstvu i računskom planu (NN, br. 124/14, 115/15, 87/16, 3/18, 126/19 i 108/20) i čl. 62. Statuta, Školski odbor na sjednici donosi Odluku.

Odobrava se smanjenje viška prihoda poslovanja za iznos manjka te višak prihoda poslovanja nakon Odluke iznosi 225.537,35 kn.

Višak prihoda poslovanja utrošiti će za rashode poslovanja u 2023. godini. Iskazane stavke viškova i manjkova se ovom Odlukom korigiraju u financijskom planu za 2023. godinu kako bi došlo do uravnoteženog proračuna za 2023. godinu.

U 2022. godini Škola je ostvarila ukupan višak prihoda od vlastitih i namjenskih sredstava u iznosu od 225.537,35 kn (29.933.95 EUR), a sastoji se od:

|  |  |  |  |
| --- | --- | --- | --- |
| Redni broj | Prihod | KN | EUR |
|  | Vlastiti prihodi  | 44.865,22 | 5.954,64 |
|  | Erasmus + projekti | 118.472,74 | 15.724,03 |
|  | MZO – Državni proračun | 51.512,82 | 6.836,93 |
|  | Donacije |  7.412,22 | 983,77 |
|  | Voditelj županijskog stručnog vijeća |  3.274,35 | 434,58 |

Sukladno gore navedenom višak prihoda iz 2022. godine u 2023. utrošit će se:

|  |  |  |  |
| --- | --- | --- | --- |
| Redni broj | Rashod | KN | EUR |
|  | Dnevnice za službeni put – Erasmus | 64.043,25 | 8.500,00 |
|  | Stručno usavršavanje – Erasmus | 52.741,50 | 7.000,00 |
|  | Ostali nespomenuti rashodi – Erasmus | 1.687,95 | 224,03 |
|  | Rashodi za zaposlene | 53.836,64 | 7.145,35 |
|  | Uredska oprema i uređaji | 37.672,50 | 5.000,00 |
|  | Uredski materijal | 4.520,70 | 600,00 |
|  | Ostali nespomenuti rashodi | 11.034,80 | 1.464,57 |

Škola će i dalje odgovorno, zakonito, namjenski, transparentno i svrhovito koristiti proračunska sredstva, kroz pravilno planiranje i kontrolu izvršavanja financijskog plana, a zbog teškog stanja u gospodarstvu nastavit će se mjere racionalizacije i štednje na svim stavkama plana.

Ravnateljica:

Diana Radić Škara, prof.